|  |  |  |  |
| --- | --- | --- | --- |
| 24.01.2024. | | Nr. | 5/3/42 |
| Uz | 11.01.2024 | Nr. |  |

**SIA Ceļu komforts Rīga**

reģ.nr.44103112147

[*viktors@celukomforts.lv*](mailto:viktors@celukomforts.lv)

*kopija informācijai: Mārupes novada pašvaldība*

*reģ. Nr.90000012827*

*ipasumu.parvalde@marupe.lv*

**Par koku ciršanu Rožu ielā, Mārupē**

Izskatot SIA “Ceļu komforts Rīga” reģ.nr. 44103112147, kam noslēgts līgums ar Mārupes novada pašvaldību par ““Reģionāla mēroga velo infrastruktūras izveide virzienā (V7) Rīga (pilsētas robeža) – Mārupe – Jaunmārupe” Rožu ielas posms” projektēšanu, 11.01.2024. iesniegumu Nr.5/3/14 par 3 lapu koku ciršanu zemes vienībā ar kadastra apzīmējumu 8076 007 1158, Mārupē, Mārupes novadā,

Mārupes novada pašvaldības īpašumu pārvalde konstatē, ka:

1. Nekustamā īpašuma I-20 (Rožu iela), kadastra numurs 8076 007 1158, tiesiskais valdītājs ir Mārupes novada pašvaldība. Nekustamais īpašums sastāv no vienas zemes vienības 2,86 ha platībā ar kadastra apzīmējumu 8076 007 1158.
2. Nekustamā īpašuma I-20 (Rožu iela) kadastra numurs 8076 007 1158, īpašuma tiesības Rīgas rajona tiesas zemesgrāmatu nodaļas, Mārupes pagasta zemesgrāmatu nodalījumā Nr. 100000479120 nostiprinātas Mārupes novada pašvaldībai.
3. Saskaņā ar 2013. gada 18. jūnija Mārupes novada domē apstiprinātā Mārupes novada teritorijas plānojuma 2014. – 2026. gadam Teritorijas izmantošanas un apbūves noteikumiem, zemes gabals atrodas Mārupes pilsētas teritorijā, Mārupes novada robežās.
4. Iesniegumam ir pievienots būvprojekta ““Reģionāla mēroga velo infrastruktūras izveide virzienā (V7) Rīga (pilsētas robeža) – Mārupe – Jaunmārupe” Rožu ielas posms”, koku ciršanas plāns, no kura ir secināms, ka ciršanai prasītie koki ir parastais smiltsērkšķis *Hippophae rhamnoides*, parastā ieva *Padus avium* un plūme *Prunus sp*.. Koki atrodas apvienotā gājēju -veloceļa ar asfaltbetona segumu tiešā tuvumā. Paralēli veloceļam paredzēta vaļējas lietusūdens savākšanas sistēmas pārbūve, kas nav iespējama bez esošo koku un krūmu likvidēšanas.
5. Saskaņā ar 2012. gada 2. maija Ministru kabineta noteikumu Nr.309"Noteikumi par koku ciršanu ārpus meža" 5.1. punktu augļu koku ciršana iespējama bez izsniegtas pašvaldības koku ciršanas atļaujas.

No iepriekš minētā izriet, ka reģionāla mēroga velo infrastruktūras izveides būvprojekta realizācija Rožu ielas posmā, nav iespējama neveicot Iesniegumā norādīto 3(trīs) lapu (parastais smiltsērkšķis *Hippophae rhamnoides*, parastā ieva *Padus avium* un plūme *Prunus sp.),* koku ciršanu. Pašvaldības īpašumu pārvaldes koku ciršanas komisijai nav iebildumu šo koku ciršanai projekta ““Reģionāla mēroga velo infrastruktūras izveide virzienā (V7) Rīga (pilsētas robeža) – Mārupe – Jaunmārupe”. Rožu ielas posms” ietvaros.

Papildus informējam, ka koku ciršanas atļauja 2(divu) lapu koku ciršanai tiks izsniegta pēc iedzīvotāju informēšanas par projekta ““Reģionāla mēroga velo infrastruktūras izveide virzienā (V7) Rīga (pilsētas robeža) – Mārupe – Jaunmārupe” Rožu ielas posms” risinājumiem. Iedzīvotāju informēšana noritēs no 2024. gada 25.janvāra līdz 25.februārim (tikšanās ar iedzīvotājiem par Rožu ielas posmu notiks Daugavas ielā 29, Mārupē, 2024.gada 19.februārī plkst.18.00).

Vadītāja Evita Rozīte-Bikše

Salzirne, 67687151

zanete.salzirne@marupe.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU